**ΠΟΛΙΤΙΚΗ ΠΟΙΟΤΗΤΑΣ ΤΜΗΜΑΤΟΣ**

**ΠΟΛΙΤΙΚΩΝ ΕΡΓΩΝ ΥΠΟΔΟΜΗΣ**

**ΤΕΙ ΘΕΣΣΑΛΙΑΣ**

Σύστημα Διαχείρισης Ποιότητας κατά

ΕΛΟΤ ΕΝ ISO 9001:2008

**Πολιτική Ποιότητας**

* 1. **Σκοπός**

Η πολιτική ποιότητας επιβεβαιώνει τη δέσμευση της Διοίκησης του Προγράμματος Σπουδών του Τμήματος Πολιτικών Έργων Υποδομής (ΠΣ ΤΠΕΥ) στα θέματα ποιότητας και προσδιορίζει την προσέγγιση του ΠΣ ΤΠΕΥ στην ποιότητα και στη διαρκή βελτίωσή της.

Η πολιτική ποιότητας

* Περιγράφει το πλαίσιο ποιότητας του ΠΣ του ΤΠΕΥ.
* Προσδιορίζει τα επιθυμητά αποτελέσματα του πλαισίου ποιότητας.
* Προσδιορίζει τους εμπλεκόμενους και τις αρμοδιότητες.
* Υποστηρίζει την αποστολή και τη στρατηγική του ΠΣ του ΤΠΕΥ.
* Εγγυάται τη μείωση του θεσμικού κινδύνου που αναλαμβάνει το ΠΣ του ΤΠΕΥ στην προσπάθειά του να παρακολουθήσει, αξιολογήσει και βελτιώσει το Σχέδιο Διασφάλισης Ποιότητας (ΣΔΠ) που έχει υιοθετήσει.
* Υποστηρίζει την εφαρμογή των πολιτικών, των διαδικασιών, των οδηγιών, των εγχειριδίων και των φορμών του ΤΕΙ Λάρισας όπου ανήκει το ΠΣ του ΤΠΕΥ
  1. **Εύρος**

Η παρούσα πολιτική ποιότητας αφορά στο ΠΣ του ΤΠΕΥ , στην εκπαιδευτική και φοιτητική του κοινότητα, καθώς και στη διοικητική του υποστήριξη. Την παρούσα πολιτική πρέπει να ακολουθούν όσοι άμεσα ή έμμεσα υποστηρίζουν την εφαρμογή του ΣΔΠ στο ΠΣ του ΤΠΕΥ.

**Αρμοδιότητες**

Αρμόδιος για τη χάραξη της πολιτικής ποιότητας είναι η διοίκηση του ΠΣ του Τμήματος Πολιτικών Έργων Υποδομής.. Αρμόδιος για την παρακολούθηση της εφαρμογής της είναι η διοίκηση του ΠΣ του ΤΠΕΥ σε συνεργασία με τον υπεύθυνο ποιότητας του ΣΔΠ που ορίζεται με απόφαση της ΓΣ του ΤΠΕΥ.

Υπεύθυνοι για τη διαμόρφωση του ΣΔΠ είναι η διοίκηση του ΠΣ του Τμήματος Πολιτικών Έργων Υποδομής σε συνεργασία με τη μονάδα Διασφάλισης Ποιότητας (ΜΟΔΙΠ) του ΤΕΙ Λάρισας. Το ΣΔΠ κυρώνεται από τη ΓΣ του Τμήματος, ενώ στην εφαρμογή του εμπλέκεται το σύνολο των δομών του ΠΣ του ΤΠΕΥ.

* 1. **Δήλωση πολιτικής**

Το ΠΣ του ΤΠΕΥ προτίθεται να αναπτύξει ΣΔΠ με σκοπό τη βελτίωση της ποιότητας των προσφερόμενων υπηρεσιών του, μέσω του οποίου θα εμπνέει τους σπουδαστές του να επιτύχουν στους εκπαιδευτικούς στόχους και θα βελτιώνεται η εκπαιδευτική διαδικασία.

Η δέσμευση της διοίκησης του ΠΣ του ΤΠΕΥ στην ποιότητα εκφράζεται με την υιοθέτηση ενός ΣΔΠ, η επίδοση του οποίου θα μετράται και θα αξιολογείται διαρκώς.

Η επιτυχία του ΣΔΠ του ΠΣ του ΤΠΕΥ θα επιτυγχάνεται όταν:

* Επιτυγχάνονται οι στόχοι ποιότητας.
* Οι διεργασίες που εκτελούνται εντός του ΠΣ του Τμήματος Πολιτικών Έργων Υποδομής είναι συνεπείς με τους στόχους και υπόκεινται σε διαρκή βελτίωση.
* Η συλλογή στοιχείων από τους φοιτητές, το εκπαιδευτικό προσωπικό και τους λοιπούς εμπλεκόμενους θα αποτελεί χρήσιμη πηγή ώστε η διοίκηση του ΠΣ του ΤΠΕΥ να γνωρίζει ποια σημεία αποδίδουν σωστά και ποια σημεία χρήζουν βελτίωσης.
  1. **Πλαίσιο ποιότητας**

Το πλαίσιο ποιότητας του ΠΣ του ΤΠΕΥ έχει δυο στόχους:

* Τη διασφάλιση ότι το ΠΣ του ΤΠΕΥ επιτυγχάνει το επιθυμητό επίπεδο ποιότητας των διαδικασιών του, σύμφωνα με τις προδιαγραφές που αυτές ορίζονται στον κανονισμό του.
* Τη διασφάλιση ότι το ΠΣ του ΤΠΕΥ συμμορφώνεται με το νομικό πλαίσιο που ρυθμίζει την ίδρυση και λειτουργία του, ώστε να επιτευχθεί η συνέχεια και η πιστοποίηση των εγγυημένου επιπέδου εκπαιδευτικών του υπηρεσιών.
  1. **Πολιτικοί Στόχοι**

Η ποιότητα και η επίδοση του ΣΔΠ παρακολουθείται, μετράται και αξιολογείται διαρκώς. Οι πολιτικοί στόχοι αφορούν στα επιθυμητά αποτελέσματα της εφαρμογής του ΣΔΠ και συγκεκριμένα:

* Η επίτευξη υψηλού επιπέδου εκπαιδευτικών υπηρεσιών του ΠΣ του ΤΠΕΥ , σύμφωνων με τις προδιαγραφές που ορίζονται στην ίδρυση και την αποστολή του.
* Η διαρκής βελτίωση των παρεχόμενων εκπαιδευτικών υπηρεσιών του ΠΣ του ΤΠΕΥ.
* Η υιοθέτηση ΣΔΠ που θα εγγυάται στους εμπλεκόμενους το υψηλό επίπεδο εκπαιδευτικών υπηρεσιών του ΠΣ του ΤΠΕΥ, αλλά και που θα πιστοποιεί τη δέσμευση του ΠΣ του ΤΠΕΥ στην αποστολή του.
* Η επίτευξη εσωτερικών τυποποιημένων διαδικασιών.
* Η εναρμόνιση με το νομικό πλαίσιο και τους κανονισμούς που ορίζουν και ρυθμίζουν τη λειτουργία του ΠΣ του ΤΠΕΥ.

Κάθε ένας από τους πολιτικούς στόχους δύναται να αντιστοιχηθεί σε δείκτες ποιότητας που θα μετρώνται και θα αξιολογούνται στο ρυθμό που ορίζεται από το ΣΔΠ.

* 1. **Παραδοχές**

Η πολιτική ποιότητας δεν μπορεί να επιβληθεί εξωτερικά του ΠΣ του Τμήματος Πολιτικών Έργων Υποδομής και μπορεί να επιτευχθεί μόνο μέσα από τη δέσμευση του οργανισμού στις αρχές του σχεδίου διασφάλισης ποιότητας (ΣΔΠ) και στις διαρκείς προσπάθειες εφαρμογής και τήρησής του. Για την εφαρμογή και επιτυχία του ΣΔΠ η διοίκηση του ΠΣ του Τμήματος Πολιτικών Έργων Υποδομής δεσμεύεται να διαθέτει όλες τις αναγκαίες υποδομές και εργαλεία, ενώ τοποθετεί την ποιότητα στην κορυφή της στρατηγικής της.

* 1. **Περιεχόμενο πολιτικής**

Η πολιτική για την ποιότητα του ΠΣ αναγνωρίζει την αποστολή του ΠΣ και δομείται σύμφωνα με τις προτεραιότητες αυτής. Συγκεκριμένα, η πολιτική ποιότητας αναγνωρίζει τους ακόλουθους άξονες προτεραιότητας:

* + 1. **Εναρμόνιση και εστίαση στην επίτευξη της αποστολής του ΠΣ**
* Να παράγει και να μεταδίδει γνώση, να υλοποιεί διδασκαλία και να καλλιεργεί τις τέχνες και τον πολιτισμό.
* Να συμβάλλει στη διαμόρφωση υπεύθυνων πολιτών, ικανών να αντιμετωπίζουν τις ανάγκες όλων των πεδίων των ανθρωπίνων δραστηριοτήτων με επιστημονική, επαγγελματική και πολιτιστική επάρκεια και με σεβασμό στις πανανθρώπινες αξίες της δικαιοσύνης, της ελευθερίας, της δημοκρατίας και της αλληλεγγύης.
* Να ανταποκρίνεται στην αντιμετώπιση κοινωνικών, πολιτιστικών, μορφωτικών και αναπτυξιακών αναγκών της κοινωνίας με προσήλωση στις αρχές της βιώσιμης ανάπτυξης και της κοινωνικής συνοχής.
* Να διαμορφώνει τις απαραίτητες συνθήκες για την αναζήτηση και διάδοση νέας γνώσης και ανάδειξη νέων ερευνητών, επιδιώκοντας συνεργασίες με άλλα ΑΕΙ και ερευνητικούς φορείς του εσωτερικού ή του εξωτερικού, και να συμμετέχει στην αξιοποίηση της γνώσης και του ανθρώπινου δυναμικού για την ευημερία της χώρας και της διεθνούς κοινότητας.
* Να συμβάλλει στην εμπέδωση της ισότητας των φύλλων και της ισοπολιτείας μεταξύ ανδρών και γυναικών.
  + 1. **Εστίαση στην επίτευξη των προτεραιοτήτων του ΠΣ**
* Έμφαση στο φοιτητή και μαθητο-κεντρική διδασκαλία.
* Επάρκεια και βιωσιμότητα του ΠΣ.
* Βελτίωση του ανθρώπινου δυναμικού του ΠΣ.
* Συνεχής βελτίωση των παρεχόμενων εκπαιδευτικών υπηρεσιών του ΠΣ.
  + 1. **Τυποποίηση διαδικασιών, μέτρηση και αξιολόγηση**
* Παρακολούθηση και αξιολόγηση των διοικητικών και εκπαιδευτικών διαδικασιών.
* Εξορθολογισμός και βελτιστοποίηση των διοικητικών και εκπαιδευτικών διαδικασιών.

Οι παραπάνω άξονες προτεραιότητες διαμορφώνουν τις προτεραιότητες για την πολιτική ποιότητας του ΠΣ ως εξής:

|  |  |  |
| --- | --- | --- |
|  | ***Προτεραιότητα της πολιτικής ποιότητας*** | ***Επεξήγηση*** |
| 1 | **Ηγεσία** | Χρηστή και διαφανής διοίκηση, που θα προσδιορίζει τους στόχους του ΣΔΠ. Επιπλέον, θα εμπνέει το εκπαιδευτικό και το διοικητικό προσωπικό, ενώ θα ενθαρρύνει την αριστεία στους εκπαιδευόμενους |
| 2 | **Πελατο-κεντρική προσέγγιση** | Ο εκπαιδευόμενος αναγνωρίζεται ως πελάτης, και η παρεχόμενες υπηρεσίες εκπαίδευσης ως εκπαιδευτικό προϊόν. Συνεπώς, η μέτρηση της ικανοποίησης και η βελτίωση των εκπαιδευτικών αποτελεσμάτων αποτελούν αξία του ΠΣ. Επιπλέον, η εφαρμογή του ΣΔΠ μπορεί να πιστοποιήσει στους εμπλεκόμενους του ΠΣ (σπουδαστές, ΠΣ, αγορά εργασίας κλπ.) την τήρηση υψηλού επιπέδου προδιαγραφών για τις προσφερόμενες εκπαιδευτικές υπηρεσίες. |
| 3 | **Βελτίωση του ανθρώπινου δυναμικού** | Η διασφάλιση ότι οι εκπαιδευόμενοι θα αποκτήσουν υψηλού επιπέδου γνώσεις, σύμφωνες με τις προδιαγραφές του ΠΣ και με τις σύγχρονες τάσεις στο γνωστικό αντικείμενο του ΠΣ. Επιπλέον, η παρακολούθηση της επίδοσης, η συνεχιζόμενη κατάρτιση του εκπαιδευτικού προσωπικού και η επιλογή διακεκριμένων εκπαιδευτών-συνεργατών αποτελεί προϋπόθεση της επιτυχίας του ΠΣ |
| 4 | **Εσωτερικές διαδικασίες** | Χαρτογράφηση, τυποποίηση, μέτρηση, εξορθολογισμός και βελτίωση των εσωτερικών διαδικασιών τόσο στην εκπαιδευτική, όσο και στις διοικητικές διαδικασίες. Με τον τρόπο αυτό, θα διασφαλίζεται η ορθή λειτουργία του ΠΣ. |
| 5 | **Πόροι** | Εξασφάλιση και ορθή χρήση ανθρωπίνων και υλικών πόρων για την επίτευξη των εκπαιδευτικών στόχων του ΠΣ |

Οι ανωτέρω άξονες προτεραιότητας εναρμονίζονται με τα διεθνή πρότυπα ποιότητας (TQM, ISO9001:2000, ESG, EFQM), ενώ ενσωματώνει και τις οπτικές του Balanced Scorecard (Financial, Customer, Learning & Growth, Internal Business Processes).

Για την εκπλήρωση της πολιτικής ποιότητας, το ΠΣ αποφάσισε να υιοθετήσει και να εφαρμόσει το Σύστημα Διαχείρισης Ποιότητας (ΣΔΠ) σύμφωνα με τις απαιτήσεις του προτύπου ΕΛΟΤ ΕΝ ISO 9001:2008 και σε συνδυασμό με την πλήρη συμμόρφωση με τις απαιτήσεις της νομοθεσίας, επιδιώκεται η παροχή αξιόπιστων υπηρεσιών προς τους φοιτητές οι οποίες καλύπτουν τις ανάγκες και τις προσδοκίες τους.